b"\n_START_ARTICLE_\nMotorkendebogstaver\n_START_PARAGRAPH_\nMotorkendebogstaver er en identificeringskode, der blev udviklet af Volkswagen Group i midten af 1960'erne for at kunne skelne de forskellige typer af motorer entydigt fra hinanden. Motorkendebogstavet stilles foran det l\xc3\xb8bende motornummer. Begge stanses ind i motorblokken. Dermed findes der en entydig identifikation til anskaffelse af reservedele eller i tilf\xc3\xa6lde af udskiftning._NEWLINE_Forl\xc3\xb8bersystemet var en identifikation af k\xc3\xb8ret\xc3\xb8jerne og motorerne ved hj\xc3\xa6lp af et forl\xc3\xb8bende chassisnummer. I flere \xc3\xa5r bestr\xc3\xa6bte man sig p\xc3\xa5 at benytte samme nummer for chassisnummer og motornummer, men det blev stadigt vanskeligere, efterh\xc3\xa5nden som ombytningsmotorer blev mere udbredte."